Anoubión z Egypta

Anoubión () bol staroveký športovec.

Anoubión z Egypta bol víťaz olympiády v neznámej disciplíne. Pripomína to vyrytý fragmetálny starogrécky nápis (graffiti) na stene Memnonionu v Abydose, ktorý tam zanechal pútnik na prelome 3. a 4. storočia: 

  τὸν παντα[λ]ηθ[ῆ καὶ ὀνει]ρ[ο]δ[ότ]η[ν] κ[α]ὶ χρη[σ]μοδότ[ην] κ[α]ὶ ἄψευστον κα[ὶ] δι’ [ὅ]λης οἰκουμένη[ς] μ[α]ρτυρ[ο]ύμενον οὐράνιον θεὸν [Βησᾶν]· μηδεὶς ἀ[π]αλι[ψάτ]ω 1τὸ προσκύν[η]μα Ἡρακλείου λεγομέν[ου] Ταλῖτος ἐμπόρου παρὰ τῷ σωτῆρι [θ]εῷ Β[η]σᾷ καὶ τῆς συμβίου μου Ἡρακλείας καὶ τῶν [τέ]κνων μου Ἀνουβίωνος ὀλυμπιονίκου καὶ Ὠρίωνος καὶ Τάλητος καὶ Κολλούθου γλυκυτάτου καὶ Βησ[ο]ῦτος.preklad: My Chrésmodotas a Afeustos a otroci, ktorí (s nami) bývajúsvedčíme o bohovi nebies, Besovi! Nech ho nikto nevyháňa! Akt uctievania Hérakleida ...obchodníka spasenie boha Besa a ...mojej manželky Hérakleie a mojich synov Anoubióna olympionika a Orióna a Taléta a Kolloutha najsladšieho... a Bésouta::- text v starogréčtineInscriptiones Egypt, Nubia and Cyrenaïca: Egypt and Nubia, Graffites d'Abydos 500  Hranaté zátvorky v starogréckom nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené.

Pôvodný zádušný chrám Sethiho I. v Abydose, Grékom známy ako Memnonion, slúžil ako chrám boha Serapida a neskôr ako orákulum boha Besa.

Anoubión, syn Hérakleida, bol zrejme len polovičným Grékom. Jeho meno i mená jeho rodinných príslušníkov sú totiž čiastočne grécke i egyptské. Boh gréckeho orákula, či už sa volal Serapis alebo Bes, zostal až do konca predmetom uctievania iba grécko-rímskeho obyvateľstva alebo tých Egypťanov, ktorí si priali byť považovaní za Grékov. Ľudia, ktorí sa vydali na púť do Abydosu, spali niekde v blízkosti posvätného okrsku, aby tak dostávali sny od boha. Možno tu bolo aj „hovoriace“ orákulum, aké existovalo v iných vešteckých svätyniach v neskoroantickom svete. Kňaz vyslovoval slová boha z nejakého tajného miesta. Miestnosť pre kňaza v skutočnosti existuje aj tu, a to hneď za veľkou stenou s nápismi (s graffiti). Ale ako sa tento hlas a kňazský podnik zapojený do jeho propagácie zmenil v rímskom období zo Sarapisa na Besa, nie je jasné. Samotný Bes je zobrazený na nespočetných terakotách, amuletoch, kamenných stélach a dokonca aj na rituálnych príručkách z rímskeho obdobia, ako ochranca domácnosti, hlavne matiek a detí.

Taliansky historik Luigi Moretti nezaradil Anoubióna do svojho zoznamu olympijských víťazov, pretože sa okrem olympiády v élidskej Pise (Pisa alebo Pisatis bola oblasť v Elide, kde sa nachádzala Olympia), konali olympiády (na počesť boha Dia) aj na iných miestach starovekého sveta (napr. v Smyrne alebo Aténach).

 Referencie a bibliografia 

 Pozri aj 
 Zoznam olympijských víťazov staroveku

Kategória:Starogrécki športovci